આ બનાવ અંગે યુવરાજસિંહ ભુપતસિંહ ગોહિલ (પો.કો. એમ.ટી. શાખા)એ બરવાળા પોલીસ મથકમાં ફરિયાદ નોંધાવી હતી. બરવાળા પોલીસે આરોપી જીજે૪ ડબલ્યુ પ૦૩૪ના ફરાર ચાલક વિરૂધ્ધ ગુનો નોંધી આગળની તપાસ જે.પી. રાણા (પો.ઈ.) બરવાળા પો.સ્ટે. ચલાવી રહ્યાં છે. આ અંગે અત્રે ઉલ્લેખનિય વિગત અનુસાર અમરેલી એલસીબી શાખાના પોલીસ કર્મીઓ વડોદરા ખાતે તપાસના કામે ગયેલા હતા. જે તપાસનું કામ પૂર્ણ કરી અમરેલી પરત ફરતા બરવાળાના રોજીદ ગામ પાસે ટ્રક અને ટાટા સુમો કાર વચ્ચે અકસ્માત સર્જાતા પાંચ પોલીસ કર્મીઓને ઈજાઓ પહોંચી હતી. આ બનાવ બનતા પોલીસ કર્મીઓને ઈજાઓ પહોંચી હતી. આ બનાવ બનતા જ આજુબાજુની હોટલના લોકો તેમજ બરવાળા પોલીસના કર્મીઓ બચાવ કામગીરીમાં જોડાયા હતા.